Táborozz velünk Kétbodonyban

2012. július 2. hétfő - július 6. péntek között!

Igényesen felújított, hangulatos házban lakunk majd.

Tábortűznél ücsörgünk.

Strandon pancsolunk.

Izgalmas túrákon veszünk részt.

Sőt, még tanulhatunk is a természetről, a helyi emberek életéről.

Utazás busszal.

Étkezés: háromszori

(Első nap meleg vacsorát, utolsó nap reggelit és hideg ebédet kapunk csomagban.)

A következő programokat kínáljuk:

1. nap Érkezés délelőtt, ebédre elfogyasztjuk az elemózsiát; meglátogatjuk a helyi állatkertet a meleg vacsoráig;

Este séta a faluban: megnézzük a nevezetes világító keresztet.

2. nap    Reggeli után ellátogatunk a Tájházba, ahol megismerkedünk a régi kétbodonyiak mindennapjaival, sőt még a ruháikba is belebújhatunk!

             Délután egy bognárműhelybe látogatunk el, ahol régi fajátékok készítését is láthatjuk.

3. nap    Délelőtt ismét találkozhatunk Borcsa kutyával és gazdájával, akikkel kirándulunk egy nagyot és megfigyelhetjük, hogyan dolgozik együtt az ember és legjobb barátja.

Délután strandolunk egy nagyot, ha az idő engedi.

4. nap    Délelőtt kertészkedünk egy kicsit. Kiderül, ki ismeri igazán a konyhakerti növényeket, amikből még kóstolót is kaptok!

  Délután játszunk, strandolunk, de biztosan nem unatkozunk.

Az utolsó esténket egy tábortűzzel tesszük majd emlékezetessé.

5. nap    A reggeli után összepakolunk és kiköltözünk a kedves kis házikóból. Hogy nehogy üres kézzel menjetek haza, ajándékot készítünk az otthoniak számára. Ebéd után még játszunk, focizunk egy kicsit, aztán a délutáni órákban indulunk haza.

A fenti programokat a tábor ára tartalmazza. Az időjárástól függően sorrendjük változhat, illetve módunk lesz másokat kérni helyettük, ha szükséges.

A tábor helyszínéről, egyéb programokról további információkat találnak a cserhatreklam.hu weboldalon.

A tábor 25 000 Ft-os árát részletekben is lehet fizetni.

Kedves Gyerekek! Várunk Benneteket!

Kedves Szülők! Kérdéseikre szívesen válaszolunk.

A tábor szervezői:

Galiné Szabó Katalin - Kata néni [galineszabo.katalin@upcmail.hu](mailto:galineszabo.katalin@upcmail.hu)

Salamonné Simonffy Zita - Zita néni

(A képek 2011 júliusában készültek a táborozáskor.)



















